Sukan Asia Tenggara 2015

Sukan Asia Tenggara 2015, dikenali secara rasminya sebagai Sukan Asia Tenggara ke-28 atau Sukan SEA ke-28 merupakan temasya sukan Asia Tenggara yang diadakan di negara kota Singapura. Kali ini merupakan kali keempat Singapura menganjurkan temasya Sukan SEA dan kali pertamanya sejak tahun 1993. Sebelum ini, Singapura juga pernah menganjurkan temasya sukan tersebut pada tahun 1973 dan 1983.
Singapura telah dianugerahkan hak penganjuran Sukan Asia Tenggara pada tahun 2011 selepas beberapa kali penundaan sejak 2007, disebabkan pembinaan Stadium Nasional baru. Temasya sukan tersebut diadakan dari 05 hingga 16 Jun 2015, walaupun beberapa acara sukan sudah bermula sejak 29 Mei 2015. Kira-kira 4370 orang atlet menyertai temasya sukan tersebut yang telah mempertandingkan 402 acara dalam 36 sukan. Ia telah dibuka oleh Tony Tan Keng Yam, Presiden Singapura di stadium yang dinyatakan sebelumnya.
Jadual pingat terakhir didahului oleh Thailand, diikuti tuan rumah Singapura dan Vietnam. Beberapa rekod Asia, temasya dan kebangsaan telah dipecahkan sepanjang temasya sukan berlangsung. Walaupun terdapat sedikit kontroversi, temasya sukan tersebut secara umumnya diadakan dengan jayanya dengan pengurusan kos diperuntukkan untuk menganjurkan sukan, perkiraan kenderaan awam dan promosi temasya sukan yang berkesan dan peningkatan taraf pertandingan antara negara-negara Asia Tenggara.
Pemilihan Singapura sebagai tuan rumah Sukan Asia Tenggara 2015 telah diumumkan pada tahun 2011 semasa temasya Sukan Asia Tenggara 2011, yang diadakan di bandar-bandar Indonesia: Palembang dan Jakarta. Singapura pernah dipilih untuk menganjurkan Sukan Asia Tenggara pada tahun 2007 dan 2013, tetapi menolak kedua-dua peluang ditawarkan disebabkan kos pembinaan Hab Sukan Singapura.
Jawatankuasa pengelola Sukan Asia Tenggara Singapura (Bahasa Inggeris:Singapore SEA Games Organising Committee (SINGSOC) telah ditubuhkan pada 28 Jun 2012 untuk memantaukan pementasan temasya sukan.
Logo temasya Sukan Asia Tenggara 2015 ialah sebuah gambar seorang atlet menang yang melintasi garisan penamat dengan mengangkat tangannya sebagai tanda kemenangan yang mewakili potensi yang wujud dalam setiap atlet yang mengambil bahagian. Lima bentuk manusia acara sukan yang dipertandingkan mewakili kepelbagaian acara sukan yang ditampilkan dalam temasya sukan tersebut, kekuatan dan kemahiran atlet. Warna logo yang pelbagai mewakili saat mengujakan temasya sukan dan sukan sebagai alat untuk menyatukan rakyat rantau Asia Tenggara tanpa mengira bahasa, kepercayaan dan warna. Secara keseluruhannya, ia mewakili perpaduan rakyat Asia Tenggara dalam semangat sukan. Logo juga menampilkan logo Persekutuan Sukan Asia Tenggara dan perkataan Sukan SEA ke-28 (28th SEA Games. Perkataan Singapore 2015 (Singapura 2015) pada pita penamat mewakili Singapura sebagai tuan rumah Sukan Asia Tenggara 2015.
Maskot temasya Sukan Asia Tenggara 2015 ialah seekor singa yang bernama Nila. Ia dinamai sempena peneraju dan pengasas Singapura, Sang Nila Utama. Nila mempunyai bulu tengkuk merah dan muka berbentuk hati. Ia memakai track suit atau baju bersukan birunya bergantung kepada peristiwa yang sesuai.
Sukan Asia Tenggara 2015 menampilkan 36 sukan dalam 402 acara. Bilangan acara dalam setiap disiplin adalah ditulis di dalam kurungan.
Jadual Pingat Rasmi
* Tuan rumah (Singapura)